หุ้นไทยปิดเช้าลบ 3.65 จุด
หุ้นไทยช่วงเช้าปิดที่ระดับ 1,024.54 จุด ลดลง 3.65 จุด (-0.35%) มูลค่าการซื้อขาย 4,798 ล้านบาท
29 ธ.ค. 2554

หุ้นไทยช่วงเช้าปิดที่ระดับ 1,024.54 จุด ลดลง 3.65 จุด (-0.35%) มูลค่าการซื้อขาย 4,798 ล้านบาท 
ตลาดหลักทรัพย์ปิดตลาดช่วงเช้าวันนี้ที่ระดับ 1,024.54 จุด ลดลง 3.65 จุด(-0.35%) มูลค่าการซื้อขาย 4,798 ล้านบาท  การซื้อขายหุ้นช่วงเช้าวันนี้ ดัชนีเคลื่อนไหวในแดนลบตลอดช่วงเช้า โดยแตะจุดสูงสุดของช่วงเช้าที่ 1,026.29 จุด และแตะจุดต่ำสุดของช่วงเช้าที่ระดับ 1,019.55 จุด          น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยวันนี้ยังคงเงียบเหงาวอลุ่มเบาบาง หุ้นที่มีผลกระทบต่อตลาดเป็น บมจ.โทเทิ่ล แอ็คเซ็ส คอมมูนิเคชั่น(DTAC)ที่ขึ้น XD วันนี้ จ่ายเงินปันผลระหว่างกาลเป็นกรณีพิเศษอัตราหุ้นละ 16.46 บาท หากตัด impact ของ DTAC ออกไปตลาดฯก็อาจจะบวกได้เล็กน้อย          ปัจจัยต่างประเทศเป็นบวกและลบสลับกันยังไม่มีทิศทางที่ชัดเจน น่าจะเหงียบเหงาต่อไปถึงสิ้นปี โดยทิศทางบ่ายนี้ก็คงจะอยู่ในภาพรวมเดียวกับช่วงเช้า          "ช่วงนี้วอลุ่มค่อนข้างน้อยเน้นเรื่องการทยอยขาย และคงพอร์ตที่ 25% ถ้าจะถือพอร์ตข้ามปีเน้นหุ้นที่มีคาดการณ์เรื่องปันผลอยู่ในเกณฑ์สูง ที่เหลือทยอยออก"น.ส.ธีรดา กล่าว         ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
DTAC  มูลค่าการซื้อขาย 449.50 ล้านบาท ปิดที่  71.50 บาท ลดลง 16.50 บาทPTT   มูลค่าการซื้อขาย 261.22 ล้านบาท ปิดที่ 316.00 บาท ลดลง  1.00 บาทPTTEP มูลค่าการซื้อขาย 180.74 ล้านบาท ปิดที่ 168.00 บาท ราคาไม่เปลี่ยนแปลง CPF   มูลค่าการซื้อขาย 164.44 ล้านบาท ปิดที่  33.00 บาท เพิ่มขึ้น 0.25 บาทIVL   มูลค่าการซื้อขาย 157.59 ล้านบาท ปิดที่  29.75 บาท เพิ่มขึ้น 0.50 บาท